Author: ejer

Gummerup Vuggestue
Mad til særlige lejligheder
Mad til særlige lejligheder

Hver dag er en fest Når man går i Gummerup Vuggestue er hver dag noget særligt. Vi gør altid noget ud af hverdagen, så hver dag på en eller anden måde bliver en fest, men nogen dage er selvfølgelig mere festlige end andre.
Mad gør glad For de fleste maver er mad en gave. Vi gør altid en dyd ud af at servere et dejligt måltid i vuggestuen. Når maden ser smuk og indbydende ud, pirres selv det skeptiske og kræsne barns sanser. De fleste børn indbydes til at spise, når maden ser lækker ud og smager godt. Mad gør glad.
Sukker og salt nej tak Vi følger sundhedsstyrelsens anbefalinger om at minimere sukker og salt i maden til små børn. Men hvad gør vi så når der skal være fest og noget skal fejres ??
Fødselsdag - afslutning og andre lejligheder Forældre spørger tit hvad de kan tage med til deres barns fødselsdag eller afslutning i vuggestuen. Der er mange muligheder og alt sundt er velkommen. Boller, brød, frugt, frugtfigurer, ostehapser, rosiner og tørrede frugter. Nogen eksperimenterer også med cupcakes uden sukker, men sødet med eks. banan eller anden frugt.

Hvad siger din tid ?? Nogen har god tid og elsker at være kreative og kreere flotte frugtfigurer, bolleslanger og cupcakes i flotte farver og figurer. Men det skal ikke blive en presser, for jer hvor tiden er knap, eller hvor kreativiteten hurtigt når en grænse. Der skal være plads til alle og vi er også super glade for en helt almindelig bolle eller brød eller en pakke rosiner. Lad os aftale Hvis I gerne vil betænke os med noget til jeres barns fødselsdag eller anden lejlighed, så snak gerne med Hanne i køkkenet. Med hende kan I aftale hvilken dag det skal være og hvad I tænker at I vil have med. I bestemmer også selv om I vil have med til hele huset, eller til barnets egen stue. Det aftaler I også med Hanne. Traditioner Vuggestuen har en række traditioner i forbindelse med blandt andet jul, fastelavn og påske. Det giver gode oplevelser med børnene, og børn elsker gentagelser. Vi laver påskefrokost med mange lune retter og dækker fint op med pynt og servietter. Vi serverer risengrød med kanelsukker og saftevand 1-2 gange i julemåneden (her går vi på kompromis med vores sukkerpolitik) og til fastelavn bager Hanne fastelavnsboller – som vi hygger os med. I tønden er der rosinpakker. Ellers holder vi fast ved at børnene får sund mad med et minimum af sukker og salt. Vi har mange fødselsdage og afslutninger i løbet af året, så derfor holder vi fast i at der står sunde ting på bordet ved disse lejligheder.

Inspiration til de kreative og til vi andre
Se mere på: Google billeder/frugtfigurer